polyglot-tagger/wikipedia-language-snippets-filtered huggingface dataset:
மகாராஜா சத்ராசல் , முகலாயப் பேரரசர் ரங்கசீப்பிற்கு எதிராகப் போராடிய ஒரு இடைக்கால இந்திய வீரர், மற்றும் புண்டேல்கண்டில் தனது சொந்த ராஜ்யத்தை நிறுவி மகாராஜாவானார். சத்ரபூரின் வரலாற்று நினைவுச்சின்னங்களில் ஒன்று மகாராஜா சத்ராசல் மக்பரா, இது உண்மையில் சத்ராசல் மகாராஜாவின் கல்லறை. இது ஒரு கட்டடக்கலை பார்வையில் ஒரு முக்கியமான நினைவுச்சின்னமாகும். பூண்டேலி கட்டிடக்கலைக்கான இந்த அழகான எடுத்துக்காட்டு கி.பி 1736 இல் மகாராஜா சத்ராசலின் நினைவாக பாஜி ராவ் பெஷாவா என்பவரால் கட்டப்பட்டது
மகாராஜா சத்ராசல் அருங்காட்சியகம் என்பது இந்தியாவின் மத்தியப் பிரதேசத்தின் சத்தர்பூர் மாவட்டத்தில் சத்தர்பூர் - ஜான்சி நெடுஞ்சாலையில், துபேலாவில் உள்ள ஒரு பழைய அரண்மனையில் அமைந்துள்ள ஒரு அருங்காட்சியகமாகும்.
துபேலா அருங்காட்சியகம் கஜுராஹோவிலிருந்து கி.மீ. தொலைவில் உள்ளது. இந்த அருங்காட்சியகத்தை கஜுராஹோவிலிருந்து சாலை வழியாகச் சென்று அடையலாம்.
ஓல்கா தோக்கர்சுக்கு, 1993 இல் முதன்முதலாக "நூல் மக்களின் செலவு " என்ற கதையை எழுதினார். இக்கதை பிரான்சிலும் எழுப்பானியாவிலும் 17 ஆவது நூற்றாண்டில் நடப்பதாக அமைப்பட்டுள்ளது. பைரீனில் உள்ள ஒரு மருமமான நூலைத் தேடிப் போகின்றார்கள் கதை மாந்தர்கள். இது போலந்திய பதிப்பாளர்களின் சிறந்த முதனூல் பரிசை வென்றது . இவருடைய கிளர்ந்தெழுந்த நூலாகக் கருதுவது, இவரின் மூன்றாம் கதை 1996 இல் எழுதிய தொடக்கவூழியும் பிற காலங்களும் என்பதாகும். இது 2010-இல் ஆங்கிலத்தில் என்று வெளியிடப்பட்டது.
ஓல்கா தோக்கர்சுக்கு ஒரு போலந்திய எழுத்தாளர். பொது அறிவாளி என்றும் ஆர்வலர் என்றும் அறியப்படுகின்றார். இவர் எழுதிய யாக்கோபின் நூல்கள் என்னும் புதினத்துக்கு 2015 இல் நைக்கி விருது வழங்கப்பெற்றது. 2018 ஆம் ஆண்டுக்கான அனைத்துலக புக்கர் பரிசை ஓடுதளங்கள் என்ற படைப்புக்காக வென்றார். 2019 ஆம் ஆண்டு அக்டோபரில் அறிவிக்கப்பட்ட 2018 ஆம் ஆண்டுக்கான இலக்கிய நோபல் பரிசை வென்றார்.
செப்டம்பர் 13 முதல் - கொழும்பு, காலி, மாத்தறை ஆகிய நகரங்களில் மழை, வெள்ளம் காரணமாக ஒருவர் இறந்தார், 12 வீடுகள் முற்றாகச் சேதமடைந்தன.
செப்டம்பர் 23 - முல்லைத்தீவு பழைய செம்மலை நீராவியடிப் பிள்ளையார் ஆலய வளாகத்தினுள் குருகந்த புராண ரஜமகா விகாரை எனும் பெயரில் பௌத்த கோவில் அமைத்து தங்கியிருந்த மேதாலங்கார கீர்த்தி தேரரின் இறந்த உடல் நீதிமன்றத் தடை ஆணையையும் மீறி, பிள்ளையார் ஆலயத் தீர்த்தப் பகுதியில் காவல்துறையினரின் பாதுகாப்போடு எரியூட்டப்பட்டது.
செப்டம்பர் 24 - முல்லைத்தீவு நீராவியடியில் தேரரில் உடல் தகனம் தொடர்பான நீதிமன்றத் தீர்ப்பை அவமதித்த பௌத்த பேரினவாதத்துக்கு எதிராகவும், வழக்கறிஞர்கள் தாக்கப்பட்டதற்கு எதிர்ப்புத் தெரிவித்தும், முல்லைத்தீவில் மாபெரும் கண்டனப் போராட்டம் இடம்பெற்றது.
இலங்கை இராணுவத் தலைவராக சவேந்திரா சில்வா நியமிக்கப்பட்டதற்கு எதிர்ப்புத் தெரிவித்து, ஐநா அமைதிப் படைகளில் இலங்கை இராணுவத்தினர் பணியாற்றுவதற்கு ஐக்கிய நாடுகள் அவை தடை விதித்தது.
கொழும்பு பகுதிகளில் கடத்திச் செல்லப்பட்டுக் காணாமல் ஆக்கப்பட்ட பதினொரு தமிழர்கள் தொடர்பான வழக்கில் இலங்கையின் முன்னாள் கடற்படைத் தளபதி அட்மிரல் வசந்த கரன்னாகொடவிடம் விசாரணை நடத்துமாறு கொழும்பு கோட்டை நீதவான் நீதிமன்ற நீதிபதி ரங்க திசாநாயக்க உத்தரவிட்டார்.
27 செப்டம்பர் - இலங்கைத் துடுப்பாட்ட அணியின் பாக்கித்தான் சுற்றுப்பயணம் ஆரம்பமானது. 3 ஒருநாள், 3 இ20ப]] போட்டிகளில் விளையாடியது.
ஏப்ரல் 18 - இலங்கையின் முதலாவது ஆய்வு செயற்கைக்கோள், இராவணா 1 அனைத்துலக விண்வெளி நிலையத்தை நோக்கி காலை 2:16 மணிக்கு வெற்றிகரமாக ஏவப்பட்டது.
ஏப்ரல் 21 - உயிர்ப்பு ஞாயிறு குண்டுவெடிப்புகள் மூன்று தேவாலயங்களிலும், மூன்று ஐந்து நட்சத்திர விடுதிகளிலும் இடம்பெற்றன. 259 பேர் கொல்லப்பட்டனர்.
ஏப்ரல் 29 - உயிர்ப்பு ஞாயிறு குண்டுவெடிப்புகள்: அம்பாறை, கல்முனை அருகே சாய்ந்தமருது என்ற ஊரில் வீடு ஒன்றில் பதுங்கியிருந்த தேசிய தவ்கீத் ஜமாத் தீவிரவாதிகள் மீது இலங்கைப் படையினர் தாக்குதல் நடத்தினர். மூன்று தீவிரவாதிகள் குண்டுகளை வெடித்து தற்கொலை செய்து கொண்டனர். ஆறு பிள்ளைகள் உட்பட ஒன்பது குடும்ப உறுப்பினர்களும் இக்குண்டுவெடிப்பில் கொல்லப்பட்டனர். மேலும் நால்வர் படையினரால் கொல்லப்பட்டனர். இதன் போது பொதுமகன் ஒருவரும் கொல்லப்பட்டார்.
பெப்ரவரி 6 - போதைப் பொருள் கடத்தலில் மரண தண்டனை விதிக்கப்பட்டவர்களுக்கு இரண்டு மாதங்களில் அவர்களின் தண்டனை நிறைவேற்றப்படும் என அரசுத்தலைவர் மைத்திரிபால சிறிசேன நாடாளுமன்றத்தில் தெரிவித்தார்.
பெப்ரவரி 23 - இலங்கைத் துடுப்பாட்ட அணி தென்னாப்பிரிக்காவில் தனது முதலாவது தேர்வுத்தொடரை வென்றது. ஆசிய நாடொன்று தென்னாப்பிரிக்காவில் இத்தொடரைக் கைப்பற்றியது இதுவே முதல் தடவையாகும்.
சூலை 1 - உலக வங்கியின் அறிக்கைப் படி, இலங்கை கீழ்மட்ட நடுத்தர வருமான நிலையில் இருந்து உயர்மட்ட நடுத்தர வருமான நிலைக்குத் தரமுயர்த்தப்பட்டது.
மே 6 - மே 16 - உயிர்ப்பு ஞாயிறு குண்டுவெடிப்புகள்: இலங்கையில் முசுலிம்களுக்கு எதிராக வன்முறைகள் சிலாபத்தில் ஆரம்பித்து பின்னர் வடமேல் மாகாணம் முழுவதும் பரவியது. 9 பேர் கொல்லப்பட்டனர்.
சூன் 3 - பொது பல சேனா என்ற தீவிரவாத பௌத்த அமைப்பின் போராட்டங்களை அடுத்து, இலங்கை அரசின் அனைத்து முசுலிம் அமைச்சர்களும், ஆளுநர்களும் தமது பதவிகளைத் துறந்தனர்.
சற்று கூச்ச சுபாவம் கொண்ட வீரரான இவர் ஓய்விற்குப் பிறகு பொதுமக்களைச் சந்திப்பதனைத் தவிர்த்தார். இவர் மெல்போர்ன் துடுப்பாட்ட சங்கத்தில் சுமார் முப்பது ஆண்டுகள் விளையாடிய்டுள்ளார். 1981 ஆம் ஆண்டில் இவரைப் பெருமைப் படுத்தும் விதமாக மெல்போர்ன் துடுப்பாட்ட மைதானத்தின் மேற்கு மாடத்திற்கு இவரின் பெயர் சூட்டப்பட்டது. 2005 ஆம் ஆண்டில் அந்த மைதானத்தின் புனரமைப்புப் பணிகள் நடைபெற்றது. அப்போது இவரின் உருவச் சிலை அங்கு வைக்கப்பட்டது. ஆத்திரேலியாவின் முதலாம் ஆண்டு அறிவிக்கப்பட்ட முதல் பத்து ஹால் ஆஃப் பேமாக அறிவிக்கப்பட்டவர்களில் இவரும் ஒருவர் ஆவார்.
மிகச் சிறந்த சுழற்பந்து வீச்சாளர்களில் ஒருவராக அறியப்படுகிறார். மற்றவர்களின் மட்டையினை விட இவரின் மட்டையின் எடை சற்று அதிகமாக இருக்கும். இதனால் இவர் பிக் பெர்தா எனும் புனைபெயர் கொண்டு அழைக்கப்பட்டார். ஆனால் 1932-33 ஆம் ஆண்டுகளுக்கான இடையில் நடைபெற்ற போட்டிகளில் இவர் வேகப் பந்துவீச்சிற்கு எதிராக சரியாக விளையாடவில்லை என விம்ர்சனம் எழுந்தது. இவர் துடுப்பாட்டம் மட்டுமல்லாது மாநில பேஸ்பால் அணியிலும் விளையாடினார். இது அவரின் துடுப்பாட்ட திறனை வளர்த்துக் கொள்ள உதவியது.
எக்சோ-கே தலைவரான சுஹோ ஸ்.எம் என்டர்டெயின்மெண்ட்டில் சேர்ந்த முதல் உறுப்பினராவார். இவர் 2006 ல் நடத்த தேர்வில் வெற்றி பெற்றவர் என்பது குறிப்பிடத்தக்கது. அடுத்த ஆண்டு காய் தனது தந்தையின் ஊக்கத்துடன், எஸ்.எம். யூத் பெஸ்ட் போட்டியில் தேர்வு செய்யப்பட்டார். இதில் வெற்றி பெற்று எக்சோவின் குழுவில் இரண்டாவது அங்கத்தவராக நுழைந்தார். ஸ்மார்ட் மாடல் போட்டியில் இரண்டாம் இடத்தைப் பிடித்த பார்க் சானியோல் மற்றும் இரண்டு ஆண்டுகளில் நான்கு போட்டிகளில் கலந்து கொண்ட ஓ சேஹன் அடுத்தடுத்த அங்கத்தவ பயிற்சியாளர்களாக 2008ல் உறுப்பினரானார்கள். 2010 இல் எக்சோ-கே டோ கியுங்சோ தேர்வு மூலம் இக்குழுவில் சேர்ந்தார். கடைசி உறுப்பினராக பைன் பேக்கியுன் சேர்ந்தார். இவர் 2011 இல் எஸ்.எம் என்டர்டெயின்மெண்ட் நடத்திய நடிப்பு திறன் போட்டியில் தேர்வு செய்யப்பட்டு இக் குழுவில் சேர்வதற்கு சுமார் ஒரு வருடகாலம் பயிற்சி பெற்றார்.
எக்சோ என்பது சியோல் நகரில் உள்ள ஒன்பது (பைன் பேக்கியுன், சென், லே ஷாங், ஓ சேஹன், பார்க் சானியோல், டோ கியுங்சோ, காய், சுஹோ, க்சியூமின்) உறுப்பினர்களை கொண்ட தென் கொரியா - சீனா நாட்டு ஆண்கள் இசைக்குழுவாகும். இந்த இசைக்குழு 2011ஆம் ஆண்டு எஸ்.எம் என்டர்டெயின்மெண்ட் நிறுவனத்தால் உருவாகி 2012 இல் அறிமுகமானது. இந்த குழுவினர் பரப்பிசை, ஹிப் ஹாப் மற்றும் ஆர்&பி போன்ற வகை இசைகளை உருவாக்குகின்றனர். இந்த எக்சோ இசைக்குழு கொரியன், மாண்டரின் மற்றும் சப்பானிய மொழிளில் இசைகளை வெளியிட்டு வருகின்றது. 2014 முதல் 2018 வரை ஒவ்வொரு ஆண்டும் ஃபோர்ப்ஸ் கொரியா பவர் செலிபிரிட்டி பட்டியலில் முதல் ஐந்து செல்வாக்கு மிக்க பிரபலங்களில் ஒருவராக இந்த இசைக்குழு இடம் பெற்றுள்ளது, மற்றும் "உலகின் மிகப்பெரிய ஆண்கள் இசைக்குழு" மற்றும் ஊடக நிறுவனங்களால் "கே-பாப் மன்னர்கள்" என்று அழைக்கப்படுகிறது.
2008 இல் உலகளாவிய எஸ்.எம் என்டர்டெயின்மெண்ட் நிறுவனம் நடத்திய தேர்வில் கிரிஸ் வு தேர்வு செய்யப்பட்டு தென் கொரியாவுக்கு பயிற்சிக்கு அனுப்பப்பட்டார். அதே ஆண்டில் சீனாவில் நடந்த தேர்வு மூலம் லே ஷாங் தென் கொரியாவுக்கு பயிற்சிக்கு சென்றார். அதே நேரத்தில் க்சியூமின் தனது நண்பருடன் ஒரு தேர்வில் கலந்து கொண்டு இரண்டாம் இடத்தைப் பெற்றார். 2010ஆம் ஆண்டில் சியோலில் நடந்த தேர்வு மூலம் லு ஹான் தேர்வானார், டவோ ஒரு திறமை போட்டியில் கலந்து கொண்டு தேர்வானார். இந்த குழுவின் இறுதி அங்கத்துவரராக சென் 2011ஆம் ஆண்டில் தேர்வானார். இக் இசைக்குழுவின் முதலாவது தொலைக்காட்சி நிகழ்ச்சி டிசம்பர் 29, 2011ஆம் ஆண்டில் எஸ்.பி.எஸ். கயோ டீஜியோன் என்ற நிகழ்ச்சி ஆகும்.
2011 ஆம் ஆண்டில், எஸ்.எம் என்டர்டெயின்மெண்ட் தலைவர் 'லீ சோமன்' ஒரு புதிய ஆண் இசைக்குழுவின் மூலம் இரண்டு துணைக் குழுக்களாக உருவாக்கும் திட்டத்தை வெளிப்படுத்தினார். இவரின் திடடம் தென் கொரியா மற்றும் சீனாவில் ஒரே நேரத்தில் கொரியன் மற்றும் மாண்டரின் மொழிளில் பாடல்களை பாடி வெளியிடுவது ஆகும். டிசம்பர் 2011 இல் பல உறுப்பினர் மாற்றங்களுக்குப் பிறகு குழு அதன் பெயரை எக்சோ என்று பெயர் செய்தது, இது "எக்ஸோபிளானட்" என்ற வார்த்தையிலிருந்து எடுக்கப்பட்டது.
2014ஆம் ஆண்டு முதல் எக்சோ தனித்துவம் வாய்த்த குழுவாக திகழ்கின்றது. இந்த குழு ஒரு இசை காணொளியை பல மொழிகளில் வெளியிடுகிறது. முன்னதாக, இசைக்குழு பன்னிரண்டு உறுப்பினர்களுடன் இரண்டு துணைக் குழுக்களாகப் பிரிக்கப்பட்டது: எக்சோ-கே (சுஹோ, பைன் பேக்கியுன், பார்க் சானியோல், காய், மற்றும் ஓ சேஹன்) மற்றும் எக்சோ-எம் (க்சியூமின், சென் மற்றும் முன்னாள் உறுப்பினர்கள் கிரிஸ் வு, லு ஹான் மற்றும் டவோ).
குயிக் ஆற்றின் இடது கரையில் 160 ஹெக்டேர் பரப்பில் அமைந்த பண்டைய அலெப்போ நகரத்தைச்சுற்றி, 5 கிமீ நீளம் கொண்ட சுவர்களைக் கொண்ட அரணுடன் கூடியது. மேலும் பண்டைய அலெப்போ நகரத்தைச் சுற்றி 8 சகிமீ வட்ட வடிவில்
எட்டு குன்றுகளால் சூழப்பட்டது. இந்த குன்றுகளில் மையமாக அமைந்த குன்றில் கிமு இரண்டாயிரம் ஆண்டில் நிறுவப்பட்ட அக்ரோபோலிஸ் வடிவத்தில் கோயில் உள்ளது. மேலும் இக்குன்றுகளில் சவ்தா சைசா, அல்-அன்சாரி போன்ற தொல்லியல் மேடுகள் உள்ளது. இப்பழைய நகரத்தின் 5 கிமி நீளம் கொண்ட சுற்றுச் சுவர்களை எகிப்திய மம்லுக் சுல்தான்கள் மறுசீரமைத்தனர். இந்நகரம் 9 அகலமான நுழைவாயில்கள் அகழியுடன் கூடியிருந்தது. தற்போது 5 நுழைவாயில்கள் மட்டும் பாதுகாக்கப்பட்டுள்ளது.
1954 - 1983-க்குள் பண்டைய அலெப்போவின் வரலாற்றுச் சிறப்புமிக்க கட்டிடங்கள் தவிர்த்து பிற கட்டிடங்கள் இடிக்கப்பட்டு, மேற்கத்திய கட்டிடக் கலைஞர்களால் நவீன பல மாடி கட்டிடங்கள் நிறுவப்பட்டது நகரம் பொலியுறுத்தப்பட்டது. 1986-இல் பண்டைய அலெப்போ நகரத்தை யுனெஸ்கோ நிறுவனம் உலகப் பாராம்பரியக் களங்களில் ஒன்றாக அறிவிக்கப்பட்டது.
பண்டைய அலெப்போ நகரம் பெரிய வணிக மையமாக இருந்தது. இந்நகரம் கிழக்கே மெசொப்பொத்தேமியா, நடு ஆசியா, தெற்காசியாவிற்கும் மேற்கே பண்டைய எகிப்து, பண்டைய கிரேக்கம் மற்றும் உரோமைப் பேரரசுகளுக்கு இடையே வணிக மையமாக திகழ்ந்தது.
பண்டைய அலெப்போ நகரம் பெரிய வணிக வீதிகளும், வணிக வளாகங்களும், தேவாலயங்களும், மசூதிகளும், மதராசாக்களுடன் கூடியதாக இருந்தது. இரண்டாம் உலகப் போருக்குப் பின் 1954-இல் பண்டைய அலெப்போ நகரம் மறுசீரமைக்கப்பட்டது.
2014-இல் சிரிய உள்நாட்டுப் போர் துவங்குவதற்கு முன்னர் அலெப்போ நகரத்தின் 12-ஆம் நூற்றாண்டு முதல் 16-ஆம் நூற்றாண்டு வரையிலான கட்டிடங்களும், அரண்மனைகளும் பழுதின்றி பராமரிக்கப்பட்டு வந்தது.
கிமு 2400 முதல் பண்டைய அலெப்போ நகரம் கீழ்கண்ட இராச்சியங்களின் பகுதியாக விளங்கியது. தற்கால அலெப்போ நகரத்தில் பண்டைய அலெப்பொ நகரத்தின் தொல் பொருட்கள் கண்டறியப்பட்டுள்ளது.
பெரிய குடியிருப்புகளும், பெரிய கடை வீதிகளும், சிறிய தெருக்களும் கொண்ட பண்டைய அலெப்போ நகரத்தை, 1986-இல் யுனெஸ்கோ நிறுவனம் உலகப் பாரம்பரியக் களமாக அறிவித்துள்ளது.
பண்டைய அலெப்போ நகரம் பண்டைய அண்மை கிழக்கின் தற்கால சிரியா நாட்டில் உள்ளது. தற்போதும் இதன் பெயர் அலெப்போ என்றெ அழைக்கப்படுகிறது.
பண்டைய அலெப்பொ நகரத்தின் உலகப் பாரம்பரிய கட்டங்களும், சின்னங்களும் சிரிய உள்நாட்டுப் போரில் இசுலாமிய அரசு தீவிரவாதிகளால் வெடி வைத்து தகர்க்கப்பட்டது.
பாரம்பரியமாக, உப்பு அதன் ஒப்பீட்டளவில் நிறமற்ற மூல இயற்கை வடிவங்களிலிருந்து இருண்ட நிறத்தில் வணிக ரீதியாக விற்கப்படும் காலா நமக் வேதியியல் ஒடுக்க-ஏற்ற வேதிவினைகள் செயல்முறையின் மூலம் மாற்றப்படுகிறது. இது மூல உப்பில் இயற்கையாக நிகழும் சோடியம் சல்பேட்டுகளாக மாற்றுகிறது. மூல உப்புகளை ஒரு சூளை அல்லது உலையில் 24 மணி நேரம் சுடுவது, அதே நேரத்தில் ஒரு பீங்கான் குடுவையில் கரியுடன் மூடி வைக்கப்பட்டு, சிறிய அளவிலான கடுக்காய் விதைகள், நெல்லி, தான்றி, கருவேலப்பட்டை அல்லது நாட்ரான் ஆகியவற்றை கொண்டு மூடப்படுகிறது. பின்னர் ,எரிக்கப்பட்ட உப்பு உருகி வேதியியல் எதிர்வினை ஏற்படுகிறது. பின்னர் உப்பு குளிர்ந்து, சேமிக்கப்பட்டு, விற்பனைக்கு தயாராகிறது. வட இந்தியாவில் அரியானாவின் ஹிசார் மாவட்டத்தில் இதேப் போன்ற முறையைப் பயன்படுத்தி காலா நமக் தயாரிக்கப்படுகிறது. உப்பு படிகங்கள் கருப்பு நிறத்தில் தோன்றும் மற்றும் பொதுவாக ஒரு நல்ல தூள் இளஞ்சிவப்பு நிறத்தில் இருக்கும்.
தேவையான கலவைகளுடன் இயற்கையான உப்புகளிலிருந்து காலா நமக் தயாரிக்க முடியும் என்றாலும், இப்போது அதை செயற்கையாக உற்பத்தி செய்வது பொதுவானதாக உள்ளது. சிறிய அளவிலான சோடியம் சல்பேட்டு, சோடியம் பைசல்பேட் மற்றும் ஃபெரிக் சல்பேட் ஆகியவற்றுடன் கலந்த சாதாரண சோடியம் குளோரைடை சேர்ப்பதன் மூலம் இது செய்யப்படுகிறது. பின்னர் இது ஒரு உலையில் கரியுடன் வேதியியல் ரீதியாக குறைக்கப்பட்டு, சோடியம் குளோரைடு, 5-10% சோடியம் கார்பனேட்டு, சோடியம் சல்பேட் மற்றும் சில சீனி வகைகள் ஆகியவற்றைக் சேர்ப்பதின் மூலம் இது போன்ற தயாரிப்புகளை உருவாக்க முடியும் என்றும் கூறப்படுகிறது.
காலா நமக்கை உற்பத்தி செய்வதற்கான மூலப்பொருள் முதலில் இந்தியா, நேபாளம், பாக்கித்தான் மற்றும் வங்காளதேசம் போன்ற நாடுகளில் உள்ள சுரங்கங்களிலிருந்தும், இமயமலையில் இயற்கையாக உப்பு கிடைக்கும் சில பகுதிகளிலிருந்தும் பாறை உப்புகளாக பெறப்படுகின்றன. மேலும், வட இந்திய உப்பு ஏரியான சாம்பர் ஏரியிலிருந்தும் மற்றும் நேபாளத்தின் முஸ்தாங் மாவட்டம் தித்வானா போன்ற பகுதியில் அமைந்துள்ள உப்பு ஏரிகளில் இருந்தும் இவ்வகை உப்புகள் வெட்டியெடுக்கப் படுகின்றது.
கான்டிமென்ட் பெரும்பாலும் சோடியம் குளோரைடால் ஆனது. மேலும் பல கூறுகள் உப்புக்கு அதன் நிறத்தையும் வாசனையையும் தருகின்றன. வாசனை முக்கியமாக அதன் கந்தக உள்ளடக்கம் காரணமாகும். கனிமத்தில் கிர சல்பைட்) ஆகியன இருப்பதால், இது பழுப்பு நிற இளஞ்சிவப்பு முதல் இருண்ட வயலட் ஒளி ஊடுருவக்கூடிய படிகங்களை முழுவதுமாக உருவாக்குகிறது. இதை தூளாக மாற்றும் போது அதன் நிறம் ஊதா முதல் இளஞ்சிவப்பாக மாறும்.
காலா நமக் என்பது பாறை உப்பு ஆகும். இது தெற்காசியாவில் கடுமையான கந்தக, வாசனையுடன் பயன்படுத்தப்படும் பாறை உப்பு ஆகும். இது "இமயமலை கருப்பு உப்பு" என்றும், சுலேமணி நமக், பிட் லோபன், கலா நூன், அல்லது படா லூன் என்றும் அழைக்கப்படுகிறது. மேலும் இது இமயமலையைச் சுற்றியுள்ள பகுதிகளில் உள்ள உப்புச் சுரங்கங்களிலிருந்து வெட்டியெடுக்கப்படுகிறது.
காலா நமக் வங்காள தேசம்,நேபாளம், இந்தியா மற்றும் பாக்கித்தான் போன்ற தெற்காசிய உணவு வகைகளில் ஒரு சுவையாக பயன்படுத்தப்படுகிறது. மேலும், சட்னிகள், சாலடுகள், அனைத்து வகையான பழங்கள், பச்சடிகள் மற்றும் பல சுவையான இந்திய சிற்றுண்டிகளில் சேர்க்கப்படுகிறது.
இந்த மாகாணமானது 15821 சதுர கிலோமீட்டர் பரப்பளவு கொண்டது. இது கிரீன்விச் நெடுவரைக் கோட்டுக்கு கிழக்கே 48-45 முதல் 50-50 வரையிலும், பூமத்திய ரேகையின் 35–37 முதல் 36-45 வரையிலான வடக்கு அட்சரேகையிலும் உள்ளது. இந்த மாகாணம் வடக்கே மாசாந்தரான் மாகாணம் மற்றும் கீலான் மாகாணம், மேற்கில் ஹமேடன் மாகாணம் மற்றும் சஞ்சன் மாகாணம், தெற்கில் மர்கசி மாகாணம் மற்றும் கிழக்கில் தெஹ்ரான் மாகாணம் போன்ற மாகாணங்களை எல்லைகளாக கொண்டுள்ளது. இந்த மாகாணத்தின் புகழ்பெற்ற மலைகளாக சியாலன், ஷா அல்போர்ஸ், காஷ்சால், செபித்கோத், ஷோஜீ தின், அலெஹ்தரே, ரமண்ட், ஆக் டாக், கராகான், சாரிதாக், சொல்தான் பார், மற்றும் சியோகல் போன்ற மலைகள் உள்ளன. இதில் 4175 மீ உயரமுள்ள சியாலன் மற்றும் 4056 மீட்டர் உயரமுள்ள ஷா ஆல்போர்ஸ் ஆகிய மலைகள் மிக உயர்ந்தவை. இந்த மலைகள் அனைத்தும் அல்போர்சு மலைத்தொடரின் நடுத் தொடர் பகுதிகளுக்கு உட்பட்டவை. மாகாணத்தின் மிகுந்த தாழ் நிலப்பகுதியானது தரோம் ஈ சோஃப்ளாவில் உள்ளது.
கஸ்வின் மாகாணம் என்பது ஈரானின் 31 மாகாணங்களில் ஒன்றாகும். இது நாட்டின் வடமேற்கில் உள்ளது. அதன் தலைநகராக காஸ்வின் நகரம் உள்ளது. தெஹ்ரான் மாகாணத்தின் ஒரு பகுதியை பிரித்து 1993 ஆம் ஆண்டில் இந்த மாகாணம் உருவாக்கப்பட்டது. கஸ்வின் மாகாணத்தின் மாவட்டங்களாக காஸ்வின் கவுண்டி, தாகெஸ்தான் கவுண்டி, அபேக் கவுண்டி, புயின் ஸஹ்ரா கவுண்டி, மொபராகே கவுண்டி, அல்போர்ஸ் கவுண்டி மற்றும் அவாஜ் கவுண்டி ஆகியவை உள்ளன. இந்த மாகாணத்தின் பெரிய நகரங்களாக கஸ்வின், தாகெஸ்தான், அபேக், அல்வாண்ட், ஈரான், பிடெஸ்தான், மொபராகே, முகமதியே மற்றும் எக்பாலியே ஆகியவை உள்ளன.
மாகாணத்தின் வடக்கு பகுதிகளின் காலநிலையானது குளிர்காலத்தில் குளிர் மிகுந்ததாகவும், பனி பொழியக்கூடியதாகவும், கோடைகாலத்தில் மிதமான வெப்பம் கொண்ட காலநிலை நிலவக்கூடியதாக இருக்கும். மாகாணத்தின் தெற்கு பகுதிகளின் காலநிலையானது ஒப்பீட்டளவில் குளிர்காலத்தில் குளிர்ந்தும் மற்றும் கோடைக்காத்தில் லேசான வெப்ப நிலையைக் கொண்டதாக இருக்கும்.
2014 ஜூன் 22, அன்று ஒருங்கிணைப்பு மற்றும் மேம்பாட்டு நோக்கங்களுக்காக ஈரானின் மாகாணங்களை ஐந்து பகுதிகளாகப் பிரித்ததன் பின்னர் இந்த மாகாணம் பகுதி ஒன்றின் ஒரு பகுதியாக உள்ளது.
சொக்கநாதசுவாமி கோயிலில் ஏராளமான தமிழ் கல்வெட்டுகள் காணப்படுகின்றன. இந்தக் கல்வெட்டுகளில் டோம்லூர் என்பதானது டோம்பலூர் அல்லது தேசிமாணிக்கப்பட்டணம் என்று குறிக்கப்பட்டுள்ளது. சக்ரவர்த்தி பொசலவீரரமநாத தேவர் கல்வெட்டுகள் அங்கு காணப்படுகின்றன. அவர் கோயில் நிர்வாகத்திற்கு கூறிய செய்திகள் அவற்றில் காணப்படுகின்றன. மேலும் சில கல்வெட்டுகள் விஜயநகர பேரரசின் இரண்டாம் தேவராயர் கோயிலுக்குச் செலுத்திய செய்த வரி மற்றும் சுங்கச்சாவடிகளைப் பற்றிய பதிவுகளைக் கொண்டுள்ளன. இதில் டோம்பலூரைச் சுற்றியுள்ள வீடுகள், கிணறுகள், நிலங்கள் சொக்கப்பெருமாளுக்கு கொடையாக வழங்கப்பட்டுள்ள செய்தி காணப்படுகிறது. கி.பி.1270ஆம் ஆண்டைச் சார்ந்த மற்றொரு தமிழ் கல்வெட்டு அழகியார் என்பவரால் இரு கதவுகள் நன்கொடையாக அளிக்கப்பட்டப் பற்றி எடுத்துரைக்கிறது. தமிழில் உள்ள மற்றொரு கல்வெட்டு தலைகட்டு மற்றும் அவரது மனைவி இருவரும் ஜலப்பள்ளி கிராமத்திலிருந்து நிலத்தையும், விண்ணமங்கலம் குளத்தையும் கொடையாக அக்கோயில் தெய்வத்திற்கு வழங்கியதைக் குறிப்பிடுகிறது.
சொக்கநாதசுவாமி கோயில் பெங்களூரில் உள்ள பழமையான கோயிலாக கருதப்படுகிறது. இக்கோயிலின் வளாகத்தில் பல குறிப்பிடத்தக்க சிற்பங்கள் மற்றும் அலங்கார அம்சங்கள் உள்ளன. இக்கோயிலானது கிழக்கு நோக்கி உள்ளது. ஒரு கதவின் சட்டத்தில் உள்ள கி.பி.1270 ஆம் ஆண்டைச் சேர்ந்த ஒரு தமிழ் கல்வெட்டு அழகியர் என்பவர் அக்கதவின் சட்டங்களை நன்கொடையாக அளித்ததாகத் தெரிவிக்கிறது. அங்குள்ள மற்றொரு கல்வெட்டின் மூலமாக ஒரு தலைக்கட்டு அளித்த நன்கொடையைப் பற்றி அறிய முடிகிறது. கி.பி.1270ஆம் நாளைச் சேர்ந்த மற்றொரு கல்வெட்டு போய்சள வீர ராமநாதர் அக்கோயிலுக்கு அளித்த நன்கொடையைப் பற்றிக் கூறுகிறது. விஜயநகர பாணியில் அமைந்த நவரங்கங்கள் அக்கோயிலில் காணப்படுகின்றன.
தொம்மலூர் சொக்கநாதசுவாமி கோயில் இந்தியாவில் கர்நாடக மாநிலத்தில் பெங்களூரில் உள்ள தொம்லூரில் உள்ள கோயிலாகும். சொக்கநாதசுவாமி அல்லது சொக்க பெருமாள் என்று அழைக்கப்படும் தெய்வத்திற்கு இக்கோயில் அர்ப்பணிக்கப்பட்டுள்ளது. இந்நகரிலுள்ள, கி.பி. 10 ஆம் நூற்றாண்டின் சோழர் காலத்தைச் சேர்ந்த பழமையான கோயில்களில் இதுவும் ஒன்றாகும்.
இந்த கோயில் பல முறை விரிவாக புதுப்பிக்கப்பட்டுள்ளது, கருவறை மற்றும் இரண்டு அர்த்தமண்டபங்கள் மட்டுமே பழங்காலக் கட்டுமானத்தைக் கொண்டு அமைந்துள்ளன. நேபாளத்தில் உள்ள கந்தகி ஆற்றிலிருந்து கொண்டுவரப்பட்ட சாலிக்கிராமக் கற்களைக் கொண்டு கோயிலின் கருவறையில் விஷ்ணு, ஸ்ரீதேவி மற்றும் பூதேவியின் சிற்பங்கள் அமைக்கப்பட்டுள்ளன.
இக்கோயிலைப் பற்றி பலரும் அறிந்திருக்கவில்லை. டோம்லூர் நகரிலிருந்து பிரதான சாலையைவிட்டுத் தள்ளி சிறிய தெருவில் அமைந்துள்ளது. 30 ஆண்டுகளுக்கு முன்பு இக்கோயில் புதுப்பிக்கப்பட்டது. கருவறையும் இரு அர்த்தமண்டபங்களும், தென் கர்நாடகப்பகுதியை உள்ளிட்ட பகுதிகளை அரசாண்ட சோழர் காலத்தைச் சேர்ந்தது என்ற பழம்பெருமையுடன் உள்ளன.
கி.பி 1290 ஆம் ஆண்டு கல்வெட்டு ஒன்று டொமலூரின் வருவாயிலிருந்து போய்சள வீரராமனந்தா அளித்த நன்கொடையைப் பற்றிக் குறிப்பிடுகிறது.
நாரா நாரா மாநிலத்தின் தலைநகரமம் மற்றும் மிகப் பெரிய நகரங்களில் ஒன்றாகும். காசிகரா, இக்கோமா, மற்றும் யமதோகாரியமா போன்ற முக்கிய நகரங்களை உள்ளடக்கியது. நாரா மாநிலம் சப்பானின் பசிபிக் பெருங்கடல் கடற்கரையில் கி தீபகற்பத்தின் மையத்தில் அமைந்துள்ளது, மேலும் இது எட்டு நிலப்பரப்புள்ள மாகாணங்களில் ஒன்றாகும். ஜப்பானில் உள்ள வேறு எந்த மாகாணத்தையும் விட உலகப் பாரம்பரிய களத்தின் பட்டியல்களைக் கொண்ட பெருமை நாரா மாநிலத்திற்கு உண்டு.
மாநிலத்தின் மொத்த நிலப்பரப்பு சுமார் 17% பின்வரும் தேசிய பூங்காக்களால்சூழப்பட்டுள்ளது. யோஷினோ-குமானோ தேசிய பூங்கா, கோங்கோ-இக்காமோ தேசியப் பூங்கா, கோயா தேசியப் பூங்கா, ஏவோயாமா தேசியப் பூங்காதேசியப் பூங்கா ,குவாசி தேசிய பூங்காக்கள்; மற்றும் சுகிகேஸ்-கோனோயாமா இயற்கைப் பூங்கா, யதா இயற்கைப் பூங்கா, மற்றும் யோஷினோகாவா-சுபோரோ இயற்கைப் பூங்கா போன்ற இயற்கை பூங்காக்கள் இங்கு அமைந்துள்ளது.
நாரா என்பது சப்பானின் ஒன்சூ தீவுப் பகுதியில் அமைந்துள்ள ஒரு மாநிலமாகும். நாரா மாநில மக்கள் தொகை 1,348,930 மற்றும் புவியியல் பரப்பளவு 3,691 கிமீ² ஆகும். நாரா எல்லைகளாக வடக்கு பகுதியில் கியோத்தோ மாநிலம் வடமேற்கில் ஒசாகா மாநிலம், தென்மேற்கே வக்காயாமா மாநிலம் , மற்றும் கிழக்கே மீ மாநிலம் கொண்டுள்ளது.
நாரா மாநிலம் 78.5 கி.மீ கிழக்கிலிருந்து மேற்கு நோக்கி மற்றும் 103.6 கி.மீ வடக்கிலிருந்து தெற்கே பரவியுள்ளது. பெரும்பாலான மலைப்பகுதிகள் காடுகளால் சூழப்பட்டுள்ளன, மக்கள் வசிக்கும் பகுதி 851 சதுர கிமீமட்டுமே. மொத்த பரப்பளவில் மக்கள் வசிக்கக்கூடிய பகுதியின் விகிதம் 23% ஆகும், இது சப்பானில் உள்ள 47 மாகாணங்களில் 43 வது இடத்தில் உள்ளது.
சப்பான் பகுதியில்,நாரா கான்சை, அல்லது கின்கி எல்லை பகுதியாக உள்ளது , மற்றும் கி தீபகற்பத்தில் மத்தியில் ஒன்சூவின் மேற்கே அமைந்துள்ளது. நாரா மாநிலம் நிலத்தால் சூழப்பட்டுள்ளது. இது மேற்கு திசையில் வாக்கயாமா மாநிலம் மற்றும் ஒசாகா மாநிலம் ; வடக்கே கியோத்தோ மாநிலம் மற்றும் கிழக்கில் மை மாநிலம் ஆகியவற்றால் சூழப்பட்டுள்ளது
நாராவின் கலாச்சாரம் அது அமைந்துள்ள கான்சாய் பிராந்தியத்துடன் பிணைக்கப்பட்டுள்ளது. இருப்பினும், கான்சாயின் மற்ற ஒவ்வொரு மாகாணங்களையும் போலவே, நாராவும் அதன் கலாச்சாரத்திற்கு தனித்துவமான அம்சங்களைக் கொண்டுள்ளது, அதன் பகுதிகள் நாரா காலத்தைச் சேர்ந்த அதன் நீண்ட வரலாற்றிலிருந்து உருவாகின்றன.
கதிரேசன் ஒரு நேர்மையான காவல்துறை அதிகாரி. பணியின் மீது அவருக்குள்ள பற்று மற்றும் நேர்மை குற்றவாளிகளுக்கு அச்சத்தை ஊட்டுவதாக இருந்தது. அவருடைய விசாரணை செய்யும் முறை இரக்கமற்ற தாகவும் இருந்தது. கதிரின் இந்த அணுகுமுறை அவருடைய சகாக்களும் உயர் அதிகாரிகளுக்கும் ஊட்டுவதாக அமைந்திருந்தது. ஒரு நடுத்தர வர்க்கக் குடும்பத்தைச் சார்ந்தவர். கதிர் உடைய அப்பா ஒரு முன்னாள் இராணுவ அதிகாரி ஆவார். கதிரின் மூத்த சகோதரன் விஷ்வாவும் ஒரு இராணுவ வீரர். கதிர் தனது தந்தை மைத்துனி மருமகள் சுருதி ஆகியோருடன் வசித்து வருகிறார்.
சத்ரு ஒரு இந்திய மொழி தமிழ் அதிரடித் திரைப்படம் ஆகும். இத்திரைப்படத்தை நவீன் நஞ்சுண்டான் எழுதி இயக்கியுள்ளார். இத்திரைப்படம் இயக்குனருக்கு அறிமுக திரைப்படமாகும் இத்திரைப்படத்தில் ஸ்ருஷ்டி டாங்கே ஆகியோர் முன்னணி கதாபாத்திரத்தில் நடித்துள்ளனர். இவர்களுடன் துணை கதாபாத்திரங்களாக லகுபரன் பொன்வண்ணன் பவன் நீலிமா ராணி ஜி மாரிமுத்து சுஜா வாருணி மற்றும் ரிசி ஆகியோர் நடித்துள்ளனர். இத்திரைப்படம் 2019 ஆம் ஆண்டு மார்ச் எட்டாம் நாள் திரைக்கு வந்தது. இரசிகர்கள் மத்தியில் இத்திரைப்படம் நல்ல வரவேற்பை பெற்றது.
கடத்தல்காரர்கள் தங்களின் நண்பனின் மரணத்திற்காக கதிர் மீது கோபம் கொண்டு அவனை பழிதீர்க்க உறுதி எடுக்கின்றனர். அவர்கள் சுருதி பள்ளியிலிருந்து திரும்பி வரும் போது விபத்துக்குள்ளாக்குகின்றனர். ஒட்டு மொத்தக் குடும்பமும் மருத்துவமனைக்கு விரைகிறது. கடத்தல்காரர்கள் குழந்தையைக் கொல்ல மருத்துவமனைக்கும் வருகிறார்கள். அங்கு கதிர் இருந்த காரணத்தால் சுருதியைக் கொல்ல அவர்களால் இயலவில்லை.
கதிரின் தந்தை பிரபாவால் அவரது வீட்டில் கொல்லப்படுகிறார். கதிர் இத்தகவலைத் தனது குடும்பத்தினரிடம் இருந்து மறைக்கிறார். தன் குடும்பத்தினரை ஒரு மருத்துவமனையில் தங்க வைக்கிறார். அங்கும் அந்த கடத்தல் கார கும்பலில் இருவர் அங்கு வருகின்றனர். ஆனால், அங்கு காவலர்களையும் விஸ்வாவையும் பார்க்கின்றனர்.
நியூ கினியானது பல்லுயிர் பெருக்கத்திற்கு ஒரு சிறந்த எடுத்துக்காட்டு ஆகும். லோரென்ட்சு உலகிலேயே மிகவும் சுற்றுச்சூழல் ரீதியாக வேறுபட்ட தேசிய பூங்காக்களில் ஒன்றாகும். ஆசிய-பசிபிக் பிராந்தியத்தில் கடல் பகுதிகள், சதுப்பு நிலங்கள், ஓதம் மற்றும் நன்னீர் சதுப்பு காடு, தாழ்நிலம் மற்றும் மான்ட்டேன் மழைக்காடுகள், அல்பைன் துாந்திரம் மற்றும் பூமத்திய ரேகை பனியாறுகள் ஆகிய வகைப்பாடுகளைக் கொண்ட முழுமையான சூழல் மண்டலங்களைக் கொண்ட ஒரே இயற்கை அமைவிடம் இதுவாகும். 4884 மீட்டர் உயரத்தில், புன்காக் ஜெயா மலையானது இமயமலைக்கும் ஆண்டிஸுக்கும் இடையிலான மிக உயரமான மலைத்தொடராகும்.
சர்வதேச பறவை வாழ்க்கை அமைப்பானது லோரென்ட்ஸ் பூங்காவை "நியூ கினியின் மிக முக்கியமான உயிர்க்கோளக் காப்பகம்" என்று அழைத்தது. இது உலக வனவிலங்கு நிதியத்தின் " குளோபல் 200 " சுற்றுச்சூழல்களில் ஐந்தைக் கொண்டுள்ளது: தெற்கு நியூ கினி தாழ்நில காடுகள்; நியூ கினி மோன்ட்டேன் காடுகள்; நியூ கினி மத்தியத் தொடர் சுபல்பைன் புல்வெளிகள்; புதிய கினி சதுப்பு நிலங்கள் ; மற்றும் நியூ கினி நதிகள் மற்றும் நீரோடைகள் ஆகியவையாகும்.
லோரென்ட்சு தேசிய பூங்கா இந்தோனேசியாவின் பப்புவாவில் அமைந்துள்ளது, இது முன்னர் ஐரியன் ஜயா என்று அழைக்கப்பட்டது. 25,056 சதுர கிலோமீட்டர் பரப்பளவில் அமைந்துள்ள இது தென்கிழக்கு ஆசியாவின் மிகப்பெரிய தேசிய பூங்காவாகும். 1999 ஆம் ஆண்டில் லோரென்ட்சை யுனெஸ்கோ உலக பாரம்பரியக் களமாக அறிவித்தது.
லோரென்ட்ஸ் பூங்காவில் பல அடையாளம் காணப்படாத மற்றும் ஆராயப்படாத பகுதிகள் உள்ளன. மேலும், மேற்கத்திய அறிவியலுக்கு இதுவரை தெரியாத பல வகையான தாவரங்கள் மற்றும் விலங்குகள் இருப்பது உறுதி. லோரென்ட்சு பயோட்டாவின் உள்ளூர் சமூகங்களின் இன அழிப்பு மற்றும் இனவியல் அறிவும் மிகவும் குறைவாகவே ஆவணப்படுத்தப்பட்டுள்ளது.
டச்சு ஆய்வாளரான ஹென்ட்ரிகஸ் ஆல்பர்டஸ் லோரென்ட்சின் பெயரால் 1909-10 பயணத்திற்குப் பிறகு இந்த பூங்கா பெயரிடப்பட்டது.
பாதிக்கப்பட்டவர்களின் அறிக்கையின் அடிப்படையில் தயாரிக்கப்பட்ட புள்ளிவிவர பகுப்பாய்வு அமெரிக்காவில் பாலியல் வன்கொடுமை அதிகமாக இருப்பதாக கூறியது. 2015 ஆம் ஆண்டு தேசிய குற்றத் துன்புறுத்தல் கணக்கெடுப்பின்படி, ஒவ்வொரு ஆண்டும் சராசரியாக, அமெரிக்காவில் 12 அல்லது அதற்கு மேற்பட்ட வயதுடைய 321,500 பேர் பாலியல் பலாத்காரம் செய்யப்படுகிறார்கள் அல்லது பாலியல் ரீதியாக தாக்கப்படுகிறார்கள். இதில், ஆண்களை விட பெண்கள் பாலியல் பலாத்காரம் செய்யப்படுவதற்கான வாய்ப்புகள் அதிகம் உள்ளதாக கூறப்பட்டுள்ளது: 6 பெண்களில் ஒருவர் தங்களது வாழ்நாளில் ஒருநாளாவது கற்பழிப்பு போன்ற நிகழ்வுகளில் ஆட்படுகின்றனர். ஆனால் இது ஆண்களைப் பொறுத்த வரையில் 33 ஆண்களுக்கு ஒருவர் எனும் விகிதத்தில் உள்ளது. பாலியல் தொடர்பான நிகழ்வுகளில் பாதிக்கப்படுபவர்களில் 91 சதவீதம் பெண்களே உள்ளனர்.